Atbildes uz ieinteresētās personas jautājumiem

iepirkumā ID Nr. ZPR2019/3

sagatavotas ar Zemgales plānošanas reģiona iepirkumu komisijas

2019.gada 4.oktobra lēmumu (protokols Nr.2019/3/2)

1.jautājums - Vai tulkošanas pakalpojumu nodrošināšanai drīkst piesaistīt apakšuzņēmējus? Redzēju, ka iekārtu iznomāšanai tas ir paredzēts. Ja drīkst, vai ir pieejama forma, kurā apakšuzņēmējs apņemas nodrošināt vajadzīgo pakalpojumu?

Atbilde -

Saskaņā ar *Publisko iepirkumu likuma* normām un Zemgales plānošanas reģiona iepirkuma Nr.ZPR2019/3 nolikuma 1.9.punkta otro daļu “Iepirkuma pretendents slēdzamā Iepirkuma līguma izpildei var pieaicināt apakšuzņēmējus”. Līdz ar to jebkuras pakalpojuma daļas izpildei, t.sk., jebkuru tulkošanas pakalpojumu veikšanai pretendents var piesaistīt apakšuzņēmējus.

 Bez tam, saskaņā ar iepirkuma Nr.ZPR2019/3 nolikuma 4.1.punkta otro daļu, nepieciešamo informāciju pieteikumā pretendents sniedz ne tikai par sevi, bet arī par piesaistīto apakšuzņēmēju.

 Īpašu formu, ar kuru apakšuzņēmējs apņemas pretendentam nodrošināt vajadzīgo pakalpojuma daļu Zemgales plānošanas reģions nav izstrādājis. Šādu apliecinājumu sagatavo un paraksta apakšuzņēmējs pats un pretendents pievieno savam pieteikumam.”

2.jautājums - Vai ir pieejamas papildu formas, kas jāaizpilda tulkotājiem un tulkiem? Vai mēs gatavojam paši CV brīvā formā un pieliekam tekstu, ka tulkotājs apstiprina savu dalību.

Atbilde -

 Īpašu formu, kas jāizpilda pretendenta piesaistītājiem tulkiem/tulkotājiem Zemgales plānošanas reģions nav izstrādājis. CV var iesniegt brīvā formā. CV sagatavošanai iesakām izmantot plaši pielietoto *europass CV* veidlapu (sk.,piem., [www.europass.lv](http://www.europass.lv)).

Nosacījumi CV iesniegšanai un tajos norādāmajai informācijai noteikti Iepirkuma Nr.ZPR2019/3 nolikuma 4.6.punktā.